AKR 20723 Válaszd ki! Melyikhez tartozik?

A készlet tartalma:

 - 24 önellenőrző kártya 24,5 x 5,6 cm méretben

 - 24 műanyag keret

 Pszichopedagógiai bemutatás: Az Alapvető összefüggések játék a logikai asszociációra épít. Meg kell találni az összefüggést a táblán lévő négy kép közül kettőn. Nevezze meg a gyermek, mit lát a képeken, mondja meg, mire használják az ott látható tárgyakat. Ez kell ahhoz, hogy felfedezze a funkcionális összefüggést a két tárgy között. A játék kiválóan alkalmas szókincsbővítésre is.

Fejlesztési célok és területek:

- funkcionális összefüggés meglátása a tárgyak között;

 - megfigyelés, reflektálás, logikus gondolkodás;

 - mindennapi tárgyakhoz köthető szókincs gyakorlása, bővítése;

- figyelem és összpontosítás;

 - tárgyak külsejének megfigyelése, funkciójának felismerése;

 - feltételezések, magyarázatok a tárgyak lehetséges összefüggéseiről;

- vizuo-motoros koordináció fejlesztése a kártyák fogása, a keret csúsztatása által.

Ajánlott életkor: 3 éves kortól.

 A játék menete, használati javaslatok A játék 24 hosszúkás kártyából áll, melyek mindegyikén négy kép van. Az ábrák különféle összefüggések keresésére, meglátására adnak alkalmat a gyermekeknek. A kártyákat vízszintesen tartják maguk előtt. Bal szélen van a mintaábra, amiből kiindulunk. A műanyag keretet, aminek a közepéből előzőleg kipattintottuk a kis korongot, felhúzzuk a kártyára. Kisebb gyerekek számára megkönnyíti a játékot, ha a pedagógus előre felfűzi a keretet a kártyákra.

 1. Figyelje meg a gyermek a kártya baloldalán lévő ábrát (ennek színes a háttere).

2. A maradék három ábrából keresse ki azt, amelyik valamilyen szempontból összefügg az első képpel.

 3. A műanyag keretet addig húzza a kártyán, míg keretezi a kiválasztott ábrát, amelyik összefüggésbe hozható az első képpel.

4. Ellenőrizze, hogy jól oldotta-e meg a feladatot.

 Végezzen önellenőrzést úgy, hogy megfordítva a kártyát, megnézi a keret közepén lévő kerek nyílást. Ha a nyílás egyszínű, akkor jól oldotta meg a feladatot. Az első képnek színes háttere van. A 24 kártya négy csoportra osztható az első kép háttere alapján. Ennek nincs különösebb jelentősége azon túl, hogy megkönnyítheti a pedagógus dolgát, amikor kiosztja a kártyákat a gyerekek között. Nem jelentenek a színek nehézségi fokozatot. Tevékenységek Összefüggés-keresés: Megkeresik mindegyik kártyán azt a tárgyat, ami összekapcsolható valamilyen logikai asszociáció alapján az első képpel. Fogalmazás, nyelvhasználat: A gyermekek bemutatják a képen látható tárgyat, beszélnek külső tulajdonságairól, használatáról. Egyszerű mondatokkal próbálják megfogalmazni az összefüggéseket. Például: A tehén tejet ad. A tyúk tojást tojik. Az ecsettel szoktunk festeni. Stb.

 Jó szórakozást!